ΟΙΚΟΣ ΔΗΜΟΠΡΑΣΙΩΝ ΨΑΘΑΡΗΣ



Ολοκληρώθηκε η 29η Δημοπρασία του Οίκου Ψαθάρης

Ακριβώτερο έργο ***Αικατερίνη Κορνάρο – Βασίλισσα της Κύπρου*** αγνώστου καλλιτέχνη

**ΔΕΛΤΙΟ ΤΥΠΟΥ** - Αποτελέσματα Δημοπρασίας



***Αικατερίνη Κορνάρο – Βασίλισσα της Κύπρου,*** *αγνώστου ζωγράφου*

**ΛΕΥΚΩΣΙΑ, ΠΕΜΠΤΗ 1Η ΙΟΥΛΙΟΥ, 2021 –** Η 29η δημοπρασία έργων του Οίκου Ψαθάρης, η οποία διεξήχθη στον ανοικτό χώρο της εξωτερικής πισίνας του ξενοδοχείου The Landmark στη Λευκωσία, ολοκληρώθηκε με μεγάλη επιτυχία αποφέροντας στον οίκο το ποσό των €306.000 και καταγράφοντας ποσοστό 81% by value. Από τα 157 εκθέματα που δημοπρατήθηκαν πωλήθηκαν συνολικά 102 καταγράφοντας ποσοστό 65% by lot. Ακριβώτερο έργο της δημοπρασίας αναδείχθηκε *Η Βασίλισσα της Κύπρου Αικατερίνη Κορνάρο* που φιλοτέχνησε άγνωστος ζωγράφος και αποτελεί πιστή απόδοση του έργου του σπουδαίου Βενετσιάνου αναγεννησιακού Gentile Bellini. Συγκεντρώνοντας δέκα κτυπήματα η Αικατερίνη Κορνάρο υπερδιπλασίασε την αρχική της εκτίμηση φθάνοντας από τις €14.000 στο σημαντικώτατο ποσό των €37.295 ευρώ.

Ο Ιδρυτής και επικεφαλής του Οίκου, Νίκος Ψαθάρης αποδίδει την τεράστια δημοπρατική επιτυχία του έργου *Αικατερίνη Κορνάρο – Βασίλισσα της Κύπρου,* το οποίο πωλήθηκε στο εξωτερικό, στην εξαιρετική του καλλιτεχνική ποιότητα καθώς επίσης και στην σημαντική του προέλευση από την φημισμένη συλλογή τουΓιάννη Περδίου.

Δεύτερο ακριβώτερο έργο της δημοπρασίας αναδείχθηκε το *Καλοκαιρινό Κουαρτέτο* του Ανδρέα Χαραλαμπίδη το οποίο πωλήθηκε για €17.347 ευρώ ενώ το έργο *Σκέψη* του Δημήτρη Μυταρά απέφερε στον Οίκο το ποσό των €16.748 ευρώ .

Το έργο του Νίκου Νικολαϊδη *Γυναίκες στο Νείλο* συγκέντρωσε τέσσερα κτυπήματα φθάνοντας στο ποσό των €9 570 ευρώ. Το έργο του Θάνου Τσίγκου *Λουλούδια σε Πράσινο Φόντο* πωλήθηκε εντός της αρχικής του εκτίμησης για το ποσό των €8.015 ευρώ. Το έργο *Φιγούρες* του Κωνσταντίνου Γιαννικούρη πωλήθηκε επίσης εντός της τιμής εκτίμησης αποφέροντας στον Οίκο το ποσό των €8.972 ευρώ.

‘Εντονο ενδιαφέρον

Εξαιρετικό ενδιαφέρον σημείωσε ο ανταγωνισμός ανάμεσα σε συλλέκτες και επενδυτές μικρότερου οικονομικού βεληνεκούς για το έργο του Ξάνθου Χατζησωτηρίου *Γυναίκα με Ζώο* που μετά από 14 κτυπήματα τριπλασίασε την αρχική του τιμή φθάνοντας από τις €2 000 ευρώ στην τιμή πώλησης των €6 221 ευρώ. Το έργο του Φώτου Χατζησωτηρίου *Ο Αναμμένος Φούρνος* πλειοδοτήθηκε δέκα φορές υπερδιπλασιάζοντας την αρχική του εκτίμηση και αποφέροντας στον Οίκο το ποσό των €3 589 ευρώ.

Έντονο ενδιαφέρον υπήρξε για το μικρό υπέροχο *Κόκκινο Τοπίο* του Χριστόφορου Σάββα που υπερδιπλασίασε την αρχική του τιμή φθάνοντας το ποσό των €5.024 ευρώ ενώ ο μικρός πίνακας του Σπύρου Βασιλείου *Στο Λιμάνι* επίσης σημείωσε άνοδο φθάνοντας μετά από επτά κτυπήματα το ποσό των €5.024 ευρώ.

Ενδιαφέρον σημειώθηκε επίσης για το έργο *Συγκέντρωση* του Στας Παράσχου που μετά από δέκα κτυπήματα ανέβασε την τιμή του στις €5.263 ευρώ ενώ το έργο του Στέλιου Βότση *Χωρίς Τίτλο* κτυπήθηκε οκτώ φορές καταγράφοντας τιμή πώλησης €2.033 ευρώ.

Τα τοπία του Τηλέμαχου Κάνθου *Απόρτωτα σπιτάκια στη γειτονιά* και *Τοπίο* πωλήθηκαν εντός της τιμής εκτίμησης για €3589 και €7776 ευρώ αντίστοιχα. Εντός της αρχικής τους εκτίμησης πωλήθηκαν επίσης τα έργα του Λευτέρη Οικονόμου *Καφενείο Παρνασσός* και *Στη Θάλασσα* σημειώνοντας τιμή πώλησης €5398 ευρώ έκαστο καθώς επίσης και το έργο *Αναμνήσεις από την Αμμόχωστο* που έφθασε τις €5981 ευρώ.

Η επόμενη δημοπρασία του Οίκου Ψαθάρη προγραμματίζεται για το φθινόπωρο του 2021.

Ο Οίκος Ψαθάρη είναι από τους πρώτους οίκους δημοπρασιών στη Κύπρο. H τιμή της εκτίμησής των περισσοτέρων έργων που δημοπρατούνται από τον Οίκο θεωρείται σχεδόν πάντοτε δελεαστική υποσχόμενη εύλογο εως μεγάλο περιθώριο ανόδου.

**Τα ποσά που αναφέρονται στο Δελτίο συμπεριλαμβάνουν τιμή κατακύρωσης, ΦΠΑ και πνευματικά δικαιώματα.**

**Τα αποτελέσματα της δημοπρασία παρουσιάζονται στην ιστοσελίδα:** [**www.psatharis-auctions.com.cy**](http://www.psatharis-auctions.com.cy/)